Sollum

Sallum (, as-Sallūm; latin: Catabathmus Maior; Plynos Limen; Tetrapyrgia)«Sallum» , Digital Atlas of the Roman Empire er en landsby i Egypt, ved kysten av Middelhavet, øst for grensen med Libya, og rundt 145 km fra den libyske byen Tobruk. Det er administrert av guvernementet Matruh. Sallum er hovedsakelig et beduinsamfunn. Det er liten om ingen turistaktivitet eller organisert visning av historiske severdigheter. Det er et regionalt handelssentrum. Det var registrert 6258 innbyggere i 1996, data for 2006 er ikke tilgjengelig, men for 2017 er det beregnet en befolkning på 13 590 innbyggere. «As-Sallūm», City Population 

Sallum var i antikken en romersk havn. Byen ligger ved Egypts nordkyst, er lokalisert ved grensen til Libya, omtrent så langt vest i Egypt som det er mulig å reise, noe som innebærer at den er utenfor allfarvei for det bortimot alt. Det er få severdigheter, annet enn en britisk krigskirkegård fra den andre verdenskrig. Det er et lokalt postkontor og Egypts nasjonalbank har et avdelingskontor. Sallum er også siste stasjon for jernbanelinjen til de egyptiske statsbaner via Marsa Matruh til Nildeltaet.

 Historie 

Det gjenstår noen murer fra romersk tid da stedet også fungerte som havn.

Fram til 1911 var stedet underlagt osmanske Sandschak Bengasi, men ble okkupert under den italiensk-tyrkiske krig (1911-1912) av anglo-egyptiske tropper den 22. desember 1911. Etter krigen ble de osmanske provinsene krevd av Italia og annekteringen av Sollum ble gitt til britiskkontrollerte Egypt ved Milner-Scialoja-avtalen med Italia den 6. desember 1925.Simon, Rachel (1987): Libya between Ottomanism and Nationalism. The Ottoman Involvement in Libya during the War with Italy (1911–1919). Berlin, s. 45.McGuirk, Russell (2007): The Sanusi’s Little War. The Amazing Story of a Forgotten Conflict in the Western Desert. 1915–1917. London, s. 28.

Under den første verdenskrig ble byen angrepet av den tyske ubåten «SM U 35» og to britiske kanonbåter ble ødelagt eller skadet.Neulen,  Hans Werner (2002): Feldgrau in Jerusalem. 2. oppl., München: Universitas,  ISBN 3-8004-1437-6, s. 102. I 1916 ble den opprørske Senussi, en fundamentalistisk libysk politisk-religiøs islamsk orden, avgjørende beseiret ved Sallum av anglo-egyptiske tropper.

Under den andre verdenskrig var stedet en del av krigsskueplassen for ørkenkrigen (1940-1943) hvor de stridende partene var aksemaktene Nazi-Tyskland og fascistiske Italia mot Storbritannia og dets allierte fra samveldet. Aksemaktene benyttet Sallum som landgangsted for videre angrep mot Egypt.

Under den kortvarige libysk-egyptiske krig i 1977 ble Sallum rammet av artilleribeskytning.

 Solformørkelse 
Den 29. mars 2006 var en total solformørkelse observert i Sallum som tiltrakk seg skuelystne fra hele verden.Sternwarte-Hoheberg: Totale Sonnenfinsternis am 29. März 2006, As Sallum, Ägypten «Valoria La Buena annular eclipse expedition»(report), Solar Physics Group, Astrophysics Lab, University of Rome, 10. januar 2007: ICRA-solar: omtaler Sidi Barrani-observasjonområde.

 Referanser 

Kategori:Byer i Egypt
Kategori:Guvernementet Matruh